Афестиваль рхы аладырхәит: Ақалақь Шәача Лазаревск аҳабла еиҿкаау жәлар ринструменталтә ансамбль "Насыԥ", Гәдоуҭа араион Џьырхәа ақыҭантәи абжьаратә школ аҵаҩцәа рыансамбль "Кьараз", Гәдоуҭа ашкол №1 "Раида", ақалақь Пицунда рансамбль "Абааҭа", Гәдоуҭа араион Хыԥсҭа ақыҭа ансамбль "Хыԥсҭа", ақалақь Тҟәарчалтәи афольклортә ансамбль "Тҟәарчал", Гәдоуҭатәи афольклортә ансамбль "Ахьышьҭра", Гәдоуҭатәи афольклортә ансамбль "Гәдоуҭа", Очамчыра араионтә ансамбль "Ерцахә", Гагратәи ансамбль "Кьараз".
Аконцерт алахәылацәа иранаршьеит "Аԥсны афольклортә ҭынха аиқәырхаразы" адипломқәеи аҳамҭақәеи.
Иара убас шәаԥхьар ҟалоит:
Аԥсны Абанк лаҵара 14 рзы Аҟәа иаанартит Аԥара амузеи.
Аԥхьа иӡбан аԥсарқәа мацара ахьӡыругаша аҭыԥ аԥшаара, аха нас иӡбахеит хазы уи азы амузеи аԥҵара. Аиҿкааҩцәа ирҭахын Аԥсны ажәытәӡатәи аамҭақәа инадыркны иамаз аԥареикәыршара аҭоурых цәырыргарц.
Амузеи адиректор Асҭамыр Ҭаниа еиҭеиҳәеит Аԥсны аԥаратә еикәыршара аҭоурых ду шамоу. Ара иҟоуп византиатәи аԥарақәа, иара убас Арабтә халифат, Османтәии Урыстәылатәии аимпериақәа рмонетақәа.
Аофициалтә аартрахь дааит Аԥсны ахада Аслан Бжьаниеи аиҳабыра рхаҭарнакцәеи.
Абанк ахантәаҩы Беслан Бараҭелиа еизаз ирзеиҭеиҳәеит уаҵәы, лаҵара 15 инаркны изҭаху амузеи иаҭаар шрылшо, иара убас планс ишимоу ара аҭҵаарадырра-практикатә ус амҩаԥгарагьы, аҿар ҳтәыла аԥаратә еикәыршара аҭоурых нарҵауланы иҭырҵааларц азы.
Аԥсны атәылауаа COVID-19 хызҽуа алаҵа "Спутник V" рзыҟаҵара иалагеит лаҵара 12 рзы. Ииасыз амчыбжь азы Агәабзиарахьчара аминистрра еиҿнакааит амедусзуҩцәа рзы атренингқәа акоронавирус аҟынтә алаҵа аҟаҵаразы. "Спутник V" алаҵа аԥхьа иргыланы амедусзуҩцәа ирзыҟарҵоит. Алаҵа аныҟарҵо аҳақьымцәа алаҵа ззыҟарҵо ргәабзиара шыҟоу иазҵаалоит, игәарҭоит ршоура, изԥырхагахар ҟало ҳәа ззырԥхьаӡо ирыларҵаӡом.
Алаҵа ҟарҵоит изҭаху. Асиақәа аздырхиоит араионтә хәышәтәырҭақәа рполиклиникақәа рҿы. Ареспублика араионқәа зегьы рҿы иаартуп алаҵаҟаҵарҭа ҭыԥқәа. Анаҩстәи апартиа аашьҭра алаҵаҟаҵара актәи ахәҭа шымҩаԥысуа иаҿырԥшхоит.
АҞӘА, лаҵара 15 – Sputnik. Иҳаҩсыз уахыки-ҽнаки рыла COVID-19 рылоу ирыламу аилкааразы 176-ҩык атестқәа рзыҟаҵан, урҭ рахьтә 22-ҩык рцәа акоронавирус шалаз аадырԥшит ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Гәдоуҭатәи ахәышәтәырҭаҿы лаҵара 14 рзы лыԥсҭазаара далҵит 1939 шықәса рзы ииз акоронавирус злаз апациентка.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 51-ҩык, урҭ рахьтә 41-ҩык акоронавирус адиагноз рзышьақәыргылоуп, рҭагылазаашьа бааԥсуп 28-ҩык, ибжьаратәуп - 12-ҩык.
Аҟәатәи аинфекциатә хәышәтәырҭаҿы ирхәышәтәуеит акоронавирус зцәа иалоу 31-ҩык апациентцәа, рҭагылазаашьа бааԥсуп хәҩык. Очамчыра ирхәышәтәуеит 16-ҩык, Гагратәи ахәышәтәырҭаҿы - 17-ҩык, Тҟәарчалтәи ахәышәтәырҭаҿы - ԥшьҩык апациентцәа.
Акоронавирус иазку ажәабжьқәа зегьы шәрыԥхьар ҟалоит абра>>